EUROSTARS Program

EUROSTARS je novovytvorený program výskumu a vývoja Európskej únie, ktorý vznikol ako spoločná aktivita iniciatívy EUREKA a programového smeru 7. rámcového programu EÚ "Podpora výskumu a vývoja v malých a stredných podnikoch". Program EUROSTARS je prvým európskym financujúcim a podporným programom špecificky zameraným na malé a stredné podniky. Program poskytuje podporu a finančné prostriedky malým a stredným podnikom s cieľom motivovať ich k tomu, aby viedli medzinárodné projekty zamerané na výskum a inovácie. Hodnotenie projektových návrhov zabezpečuje Sekretariát EUREKA so sídlom v Bruseli.

žiadateľ:

- malé a stredné podniky (do 250 zamestnancov a 50 mil. EUR obrat)

-min. 10% ročného obratu musia preukázateľne investovať do výskumu a vývoja alebo min. 10% FTE (ekvivalent pracovného času) investujú do výskumu alebo vývoja

podmienky oprávnenosti:

- projekt musí mať civilný charakter (nie vojenský) a jeho výsledkom musí byť nový výrobok, postup alebo služba

- hlavný žiadateľ musí byť malý alebo stredný podnik zameraný na výskum alebo vývoj

- hlavný žiadateľ musí mať sídlo v niektorej z krajín programu

- v rámci konzorcia projektu musí byť aspoň jeden člen z inej krajiny

- vlastné zdroje (spolufinancovanie) firiem musia byť na úrovni 50% rozpočtu projektu

- žiaden z partnerov konzorcia nesmie na seba viazať viac ako 75% celkových nákladov projektu

- trvanie projektu je menej ako 3 roky

- uvedenie výsledného produktu/služby/procesu na trh je do 2 rokov od skončenia projektu

geografické pôsobenie programu:

Rakúsko, Belgicko, Bulharsko, Chorvátsko, Cyprus, Česká republika, Dánsko, Estónsko, Fínsko, Francúzsko, Nemecko, Grécko, Maďarsko, Island, Írsko, Izrael, Taliansko, Lotyšsko, Litva, Luxembursko, Malta, Holandsko, Nórsko, Poľsko, Portugalsko, Rumunsko, Slovenská republika, Španielsko, Švédsko, Švajčiarsko, Turecko, Veľká Británia

priemerný projekt:

- 3 až 4 účastníci

- 2 až 3 krajiny

- 29 mesiacov

- 1,4 mil. EUR

výška dodatočnej podpory zo strany SR v prípade schváleného projektu EUREKA:

max. 50%

max. 150 000 EUR

max. alokácia pre jednu výzvu 500 000 EUR

výzvy sa zverejňujú pravidelne cez Centrálny informačný portál pre výskum, vývoj a inovácie v 1. štvrťroku kalendárneho roku

viac informácií:

http://www.eurostars-eureka.eu

verejne sprístupnené dielo MEDIA COELI ® podmienky: [www.mediacoeli.sk](http://www.mediacoeli.sk/detail-29-mediacoeli_Licen%C4%8Dn%C3%A1_dohoda_na_verejne_spr%C3%ADstupnen%C3%A9_diela_MEDIA_COELI_%C2%AE.html)

Váš konzultant: